વળી હમણાં તમને મગજમાં ત્રીજો હળવો સ્ટ્રોક આવ્યો ને આપની વાણીમાંથી ત્રીજું નવું સૂત્ર ટપક્યું, ‘હું પીતો નથી ને પીવા દેતો નથી.’ ફરીથી અફસોસ કેમ ભૈ? બાપાનો માલ છે? ન ખાવાનું ન પીવાનું તો અમારે શું કામ જીવવાનું? કેવી રીતે જીવવાનું? હવા ખાઈને? કાલ ઊઠીને તમે જાહેર કરશો કે ‘હું હવા લેતો નથી ને લેવા દેતો નથી.’ તો હવા શ્વાસ બની નસકોરાંમાં પ્રવેશે એ પહેલાં અમારી તો હવા કાયમી બંધ થઈ જાયને? જો ભૈ મોદીજી, તમારે પીવું-ન પીવું કે ખાવું-ન ખાવું એ તમારી મરજી, પણ તમે અમારી મેથી શું કામ મારો છો? સાલું કાયદો તમારો ને ભોગ અમારા? તમે કીધું વિદેશી નઈ, દેશી આઇટમ વાપરો તો અમે એ પ્રથાને ચાલુ રાખી દેશી ચાલુ કર્યો તોય તમે નડ્યા. યુ નો? આ દારૂબંધીના ભંગાર કાયદાથી કેટલા શરાબપ્રેમીઓના હૈયામાં ખળભળાટ મચી ગયો. દારૂબંધીનો કાયદો લોકશાહી માટે લાંછનરૂપ છે. નોટબંધીમાં સફળ ન થયા તો દારૂબંધી, દારૂબંધી ફેલ ગઈ તો દૂધબંધી-છાશબંધી... પાણીબંધી...